# Барион

### от Уикипедия, свободната енциклопедия

Барион
Класификация

Субатомна частица
Фермион
Адрон
Барион

Бариони във ядрената физика са елементарни частици, включващи протона и неутрона (с общото име нуклеони), както и известен брой по-тежки, нестабилни частици, наречени хиперони. Терминът барион идва от гръцкото barys, означаващо „тежък“, тъй като това са частици, по-тежки от останалате.

## [редактиране] Свойства

Барионите са силно взаимодействащи си фермиони, тоест, те участвуват в силни атомни взаимодействия. Те се описват от статистиката на Ферми-Дирак, която по принцип се прилага върху всички частици, подчиняващи се на принципа на Паули. По това те се различават от бозоните, които не се подчиняват на този принцип. Барионите, заедно с мезоните, принадлежат към семейството на адроните, което означава, че са съставени от кварки. Барионите са фермиони, съставени от 3 кварки, докато мезоните са съставени от кварк и антикварк.

## [редактиране] Видове

Освен нуклеоните (протони, неутрони), други членове на семейството на барионите са Δ, Λ, Σ, Ξ and Ω частиците.

Делта барионите (Δ++, Δ+, Δ0, Δ−) са съставени от комбинация от горни и долни кварки, и се разпадат до пион и или протон, или неутрон.

Ламбда барионите (Λ0, Λ+c) са съставени от горен, долен и или чаровен, или странен кварк. Неутралният ламбда барион е дал първото наблюдавано доказателство за съществуването на странен кварк.

Сигма барионите (Σ+, Σ0, Σ−) са съставени от странен кварк или от комбинация от горен и долен. Неутралните сигма бариони имат същата комбинация от кварки като при неутралните ламбда бариони и поради това се разпадат много по-бързо от Σ+ (горен, горен, странен) или Σ− (долен, долен, странен).

Кси барионите (Ξ0, Ξ−) са съставени от два странни кварки и или горен, или долен кварк. Неутралният кси барион, Ξ0, съставен от един горен и два странни кварки, се разпада до неутрален ламбда барион и неутрален пион, който от своя страна бързо се разпада до електрон и позитрон; те веднага анихилират и така изглежда, че продукт от разпада на кси бариона е един ламбда барион, който излъчва гама-лъчи.

Омега минус барионът (Ω−) е съставен от три странни кварки. Откриването му е голям триумф в изучаването на кварковите процеси, тъй като е открит едва след като неговото съществуване, маса и продукти от разпада вече са били предсказани.

## [редактиране] Барионна материя

Барионната материя е материя, съставена главно от бариони (по маса). Това е материята, която ни е позната в ежедневието. Небарионната материя е коренно различна и е предмет на спекулации в космологията, в опитите да се разработи теория, обясняваща всички наблюдения на материята във Вселената като цяло. Виж тъмна материя.

## [редактиране] Таблица на барионите

Бариони
Частица | Символ | Състав | маса MeV/c2 | барионно число | странност | чар | Средно време на живот секунди
--- | --- | --- | --- | --- | --- | --- | ---
Протон | p | uud | 938,3 | +1 | 0 | 0 | стабилен1
Неутрон | n | ddu | 939,6 | +1 | 0 | 0 | 9202
Делта | Δ++ | uuu | 1232 | +1 | 0 | 0 | 6×10−24
Делта | Δ+ | uud | 1232 | +1 | 0 | 0 | 6×10−24
Делта | Δ0 | udd | 1232 | +1 | 0 | 0 | 6×10-24
Делта | Δ- | ddd | 1232 | +1 | 0 | 0 | 6×10-24
Ламбда | Λ0 | uds | 1115,7 | +1 | −1 | 0 | 2,60×10−10
Ламбда | Λ+c | udc | 2285 | +1 | 0 | 1 | 2,0×10−13
Сигма | Σ+ | uus | 1189,4 | +1 | −1 | 0 | 0,8×10−10
Сигма | Σ0 | uds | 1192,5 | +1 | −1 | 0 | 6×10−20
Сигма | Σ- | dds | 1197−4 | +1 | −1 | 0 | 1,5×10−10
Кси | Ξ0 | uss | 1315 | +1 | −2 | 0 | 2,9×10−10
Кси | Ξ− | dss | 1321 | +1 | −2 | 0 | 1,6×10−10
Омега | Ω− | sss | 1672 | +1 | −3 | 0 | 0,82×10−10

1 най-малко 1030 години
2 за свободни неутрони; в повечето обикновени ядра неутроните са стабилни.

## [редактиране] Виж също

- Барионно число
- Кварк
- Пентакварк
- Списък на частиците
- Разпад на протона
- Елементарна частица

Взето от „http://bg.wikipedia.org../../../%D0%B1/%D0%B0/%D1%80/%D0%91%D0%B0%D1%80%D0%B8%D0%BE%D0%BD.html“.

Категории: Елементарни частици

##### Views

- Статия
- Беседа
- Текуща версия

##### Търсене

##### На други езици

- Català
- Česky
- Deutsch
- Ελληνικά
- English
- Español
- فارسی
- Suomi
- Français
- עברית
- Magyar
- Italiano
- 日本語
- 한국어
- Nederlands
- Norsk (bokmål)
- Polski
- Português
- Русский
- Svenska
- Tiếng Việt
- 中文